สื่อมวลชนต่างประเทศ ติดตามสถานการณ์การประท้วงในประเทศไทย
สืบเนื่องจากเหตุการณ์ประท้วงที่นำไปสู่ความไม่สงบเมื่อเร็วๆ นี้ในประเทศไทย สื่อมวลชนในต่างประเทศได้ติดตามรายงานเหตุการณ์ความเป็นไป และให
บทความของ Marwaan Macan-Markarแห่งสำนักข่าว Inter Press Service มุ่งเน้นในเรื่องการเซ็นเซ่อร์ข่าวด้วยการปิดสถานีวิทยุชุมชนและเว็บไซต์ รายงานของนักข่าวผู้นี้กล่าวว่าทางการตำรวจได้ส่งเจ้าหน้าที่จู่โจม และปิดสถานีวิทยุชุมชนที่สนับสนุนพวกที่ต่อต้านรัฐบาลในภาคเหนือและภาคตะวันออกเฉียงเหนือ ในขณะที่กระทรวงข่าวสาร และเทคโนโลยีสั่งให้ผู้ให้บริการอินเทอร์เน็ตปิดเว็บไซต์67แห่ง โฆษกพรรคประชาธิปัตย์ นายบูรนาถสมุทรักษ์บอกกับนักข่าวว่า สถานีวิทยุถูกปิดเพราะยุยงให้เกิดความรุนแรง และว่าสิทธิในการแสดงความคิดเห็นอย่างเสรี สิ้นสุดลงเมื่อถูกใช้เพื่อเรียกร้องความรุนแรง รายงานฉบับนี้อ้างคำกล่าวของรองศาสตราจารย์อุบลรัตน์ศิริยุวศักดิ์แห่งคณะนิเทศศาสตร์ จุฬาลงกรณ์มหาวิทยาลัย ที่ว่าสื่อของไทยไม่รายงานการชุมนุมของแนวร่วมประชาธิปไตยต่อต้านเผด็จการ และเมื่อมีรายงาน ก็เป็นการรายงานเชิงลบนักวิชาการผู้นี้กล่าวว่า สื่อจะต้องรายงานข่าวเกี่ยวกับทุกสีในการเมืองไทย เพราะเป็นความรับผิดชอบต่อสังคมสื่อจะต้องพยายามเป็นนักวิชาชีพและเป็นกลาง และว่ารายงานของสื่อที่แสดงความลำเอียงทำให้ผู้สนับสนุนแนวร่วมดังกล่าวไม่พอใจและเกิดความท้อแท้ทำให้คนเหล่านี้ไม่มีทางเลือกต้องหันไปหาทางสร้างสื่อขึ้นมาแทนที่โดยอาศัยใช้วิทยุชุมชนและอินเทอร์เน็ต ส่วนอดีตเอกอัครราชทูตสหรัฐประจำประเทศไทย ทูตDarrylJohnson ให้ความเห็นไว้ในบทความที่ตีพิมพ์ในหนังสือพิมพ์ TheSeattle Times ว่า ความแตกแยกในสังคมไทยอย่างลึกซึ้งที่ถูกการประท้วงครั้งนี้เปิดโปงออกมาให้เห็นจะต้องใช้เวลานานทีเดียวกว่าจะประสานแผลนี้ได้ ในขณะที่รองศาสตราจารย์ ฐิตินันท์พงศ์สุทธิรักษ์แห่งจุฬาลงกรณ์มหาวิทยาลัย ให้ความเห็นไว้ในบทความที่พิมพ์ในหนังสือพิมพ์NewYork Times ว่า อินโดนีเซีย ซึ่งแม้จะประสบความยุ่งยากมากมายอาจจะเป็นแม่แบบที่ดีที่สุด สำหรับการเปลี่ยนแปลงไปสู่ระบบประชาธิปไตยนักรัฐศาสตร์แห่งจุฬาลงกรณ์มหาวิทยาลัยผู้นี้ กล่าวว่า นายอภิสิทธิ์และผู้หนุนหลังเป็นผู้แบกภาระรับผิดชอบปัญญาชนจะต้องถอยออกไปยืนอยู่ข้างๆ และปล่อยให้พลังของบัตรลงคะแนนเสียงเป็นตัวนำอาจารย์ฐิตินันท์เรียกร้องไว้ในบทความนี้ว่าจะต้องโยนบทบัญญัติของรัฐธรรมนูญฉบับปี 2007 ทิ้งและนำส่วนของรัฐธรรมนูญฉบับที่ร่างโดยประชาชนในปี 1997มาใช้แทนที่ จะต้องมีการเลือกตั้งรัฐสภาทั้งหมดศาลที่สามารถตัดสินได้อย่างเป็นกลาง เกี่ยวกับผลการเลือกตั้งและหน่วยงานติดตามดูที่เป็นอิสระ นักข่าว Simon Montlake เขียนไว้ในหนังสือพิมพ์ Christian Science Monitor ออนไลน์สรุปประเด็นความขัดแย้งในสังคมไทยไว้ว่า เป็นเรื่องเกี่ยวกับข้อเสนอให้มีการเปลี่ยนแปลงรัฐธรรมนูญฉบับปี2007 ที่ให้อำนาจศาลยุบพรรคการเมืองและห้ามผู้บริหารพรรคที่ถูกตัดสินว่ามีความผิดฐานคอร์รับชั่นเข้ามามีบทบาททางการเมืองการให้อำนาจข้าราชการและผู้พิพากษามากเกินไป และการเรียกร้องให้มีการเลือกตั้งใหม่ เขาอ้างคำกล่าวของอาจารย์ฐิตินันท์พงศ์สุทธิรักษ์ที่ให้ความเห็นว่า พวกพรรคประชาธิปัตย์ไม่ตรงไปตรงมาและกำลังสกัดกั้น เพราะรู้ว่าถ้าให้มีการเลือกตั้ง แม้จะตามเงื่อนไขเหล่านี้ก็ยังอาจไม่ชนะได้ รองศาสตราจารย์ ปนิธาน วัฒนายากรโฆษกของนายกรัฐมนตรีอภิสิทธิ์ เวชชาชีวะกล่าวว่า การหามติที่เป็นเอกฉันท์จากทุกฝ่ายในเรื่องเหล่านี้และกฎข้อบังคับอื่นๆมีความสำคัญต่อการเลือกตั้งใดๆที่จะมีขึ้นในอนาคต และว่าถ้าให้มีการเลือกตั้งในตอนนี้ภายใต้รัฐธรรมนูญฉบับปัจจุบันก็เท่ากับว่ากลับไปตั้งต้นกันใหม่เท่านั้นเอง